Nach vile witere Verhandlige und Usenandersetzige het de Grossi Rot vom Aargau en Kompromiss bschlosse: D Mannechlöschter, do drunter au d Chlöschter Muri und Wettige, sind gschlosse blibe, d Chile het aber di vier Frauechlöschter (u.a. Fahr und Hermetschwil) wider dürfe uftue. D Tagsatzig het in erer Sitzig vom 31. Augschte 1843 bschlosse, dass au us eidgnössischer Sicht de Chloschterstriit dodermit z Änd sigi. D Schpannige zwüsche de Konfessione sind aber witer gange und hei viir Johr schpöter im Sonderbundschrieg ihre Höhepunkt erreicht gha.